Newsroom eleftherostypos.gr

Σε τρία χρόνια φυλάκιση με αναστολή και πρόστιμο 1.000 ευρώ καταδικάστηκε ο εργοδότης που ξυλοκόπησε τον 36χρονο διανομέα φαγητού στους Αμπελόκηπους Θεσσαλονίκης.

Η Επιτροπή Αγώνα Διανομέων Θεσσαλονίκης είχε προχωρήσει σε κινητοποιήσεις το πρωί της Παρασκευής ζητώντας την παραδειγματική τιμωρία του εργοδότη.

«Η εργοδοσία στην πιτσαρία στους Αμπελόκηπους Θεσσαλονίκης επιτέθηκε με απίστευτη βιαιότητα στο συνάδελφο μας διανομέα με αποτέλεσμα να του προκαλέσει πολλαπλά κατάγματα στο πρόσωπο. Κι όλα αυτά επειδή ο συνάδελφος αρνήθηκε να εργαστεί ενώ ήταν άρρωστος!», αναφέρει η Επιτροπή Αγώνα.

Σύμφωνα με την Επιτροπή Αγώνα Διανομέων Θεσσαλονίκης, ο διανομέας δέχθηκε επίθεση με σιδερογροθιά και υπέστη κατάγματα στα ζυγωματικά. Αποτέλεσμα είναι να κυκλοφορεί με κολάρο.